24. ΝΟΜΟΘΕΤ. ΔΙΑΤΑΓΜΑ υπ’ αριθ. 1308 της 12/12 Δεκ. 1972 (ΦΕΚ Α΄ 223) Περί παροχής εγγυήσεως και αναλήψεως υποχρεώσεων υπό του Δημοσίου δι’ εξωτερικά ομολογιακά δάνεια της Δημοσίας Επιχειρήσεως Ηλεκτρισμού. Άρθρ.1.-1.Επιτρέπεται εις τον Υπουργόν των Οικονομικών, όπως δια λογαριασμόν του Ελληνικού Δημοσίου, παρέχη εγγύησιν και αναλαμβάνει υποχρεώσεις, κατά τα εν τη παρ. 2 οριζόμενα, δι’ εξωτερικά ομολογιακά δάνεια της Δημοσίας Επιχειρήσεως Ηλεκτρισμού, εν όλω ή τμηματικώς μέχρι ποσού δολλαρίων Η.Π.Α. 100.000.000. 2.Το είδος και η έκτασις της εγγυήσεως, πάντες οι σχετικοί και αναγκαίοι δια την πραγματοποίησιν εν γένει των δανείων ειδικότεροι όροι αυτής, αι εν σχέσει προς ταύτα πρόσθετοι υποχρεώσεις και αι πάσης φύσεως τυχόν επιβαρύνσεις του Δημοσίου, συνομολογούνται κατά περίπτωσιν ελευθέρως υπό του Υπουργού των Οικονομικών μετά σύμφωνον γνώμην του Κυβερνητικού Πολιτικού Συμβουλίου. Άρθρ.2.-1.Η έκδοσις ή πώλησις εις όμιλον τραπεζών των ομολογιών των ως άνω δανείων, ως και αι πληρωμαί κεφαλαίου, τυχόν υπερτιμήματος και τόκων εκτός της Ελλάδος απαλλάσσονται παντός εν γένει φόρου, οιασδήποτε φύσεως τέλους, χαρτοσήμου, επιβαρύνσεως ή κρατήσεως είτε υφισταμένων ήδη είτε εν οιωδήποτε μεταγενεστέρω χρόνω επιβληθησομένων υπέρ του Ελληνικού Δημοσίου ή οιουδήποτε τρίτου εν Ελλάδι. 2.Πάσαι αι εις εξόφλησιν των ως άνω ομολογιακών δανείων και των εκ των περί τούτων συμβάσεων και πράξεων απορρεουσών εν γένει υποχρεώσεων πληρωμαί θα ενεργώνται, ευθύς ως καθίστανται απαιτητά τα αντίστοιχα ποσά, εις ελευθέρως μεταβιβάσιμα δολάρια Η.Π.Α. Άρθρ.3.-Αι διατάξεις των προηγουμένων άρθρων έχουσιν εφαρμογήν και επί των υπό του Υπουργού των Οικονομικών από της 1ης Νοεμ. 1972 και εφεξής παρασχεθεισών εγγυήσεων του Δημοσίου δι’ εξωτερικά ομολογιακά δάνεια της Δ.Ε.Η., ως και επί των δια τα δάνεια ταύτα συμβάσεων, πράξεων και πληρωμών. Άρθρ.4.-Οιονδήποτε ποσόν ήθελε πληρωθή υπό του Δημοσίου συνεπεία των παρασχεθεισών εγγυήσεων και των αναληφθεισών υποχρεώσεων κατά τα εν άρθρ. 1 οριζόμενα δια τα εξωτερικά ομολογιακά δάνεια της Δ.Ε.Η., είναι καταβλητέον αμέσως υπό της Δ.Ε.Η. εις το Δημόσιον. Άρθρ.5.-Η ισχύς του παρόντος Ν.Δ/τος άρχεται από 1 ης  Νοεμ. 1972. 